**შესყიდვის ობიექტი**

შესყიდვის ობიექტს წარმოადგენს შიდსთან, ტუბერკულოზსა და მალარიასთან ბრძოლის გლობალური ფონდის „ტუბერკულოზის ყველა ფორმის ხარისხიან დიაგნოსტიკასა და მკურნალობაზე საყოველთაო ხელმისაწვდომობის მდგრადობის უზრუნველყოფის“ (GEO-T-NCDC) პროგრამის ფარგლებში ტუბერკულოზით დაავადებულ პაციენტებში თამბაქოს მოხმარების შეწყვეტის ხელშეწყობის მომსახურების (CPV80500000 - სატრენინგო მომსახურებები, CPV80561000 - პროფესიული მომზადება ჯანმრთელობის დაცვის სფეროში) შესყიდვა.

მომსახურების მიწოდების საორიენტაციო ვადებია 2021 წლის -----

**ტექნიკური დავალება**

მწეველებს აქვთ ტუბერკულოზით როგორც ინფიცირების და ასევე დაავადების განვითარების უფრო მაღალი რისკი არამწეველებთან შედარებით. თამბაქოს რეგულარული მოხმარება აორმაგებს რისკს, რომ ტუბერკულოზისგან წარმატებით განკურნებულ პირი ისევ დაავადდეს ტუბერკულოზით. ტუბერკულოზით დაავადებულ პაციენტებს უფრო ხშირად აქვთ გამოხატული ხველა, ფილტვების კავერნოზული დაზიანება, და არიან ნაცხით დადებითი. ამდენად, სავარაუდოა რომ მწეველები ტუბერკულოზის ბაცილებს უფრო მეტად ავრცელებენ და მათი ოჯახი ტუბერკულოზით ინფიცირების მაღალი რისკის ქვეშ ექცევა.

საქართველოში ტუბერკულოზის მქონე პაციენტებს შორის თამბაქოს მოხმარება ხშირია. 2015 წელს ჩატარებული კვლევის მიხედვით, ტუბერკულოზის მკურნალობის დროს პაციენტების 46% იყო აქტიური მწეველები და 32% ეწეოდა წარსულში, და ასეთ პაციენტებში თამბაქოს მოხმარებამ მნიშვნელოვნად გაზარდა მკურნალობის არასასურველი შედეგით დასრულების რისკი.

ტუბერკულოზის კონტროლი მიზნად ისახავს ტუბერკულოზით ინფიცირებულ და დაავადებულ ადამიანთა რაოდენობის შემცირებას. ვინაიდან თამბაქოს მოხმარება ზრდის ორივეს რისკს და საფრთხეს უქმნის წარმატებულ მკურნალობას, მოწევის შეწყვეტა ხელს შეუწყობს ტუბერკულოზის კონტროლს საზოგადოებაში. ჯანმრთელობის მსოფლიო ორგანიზაციისა და ტუბერკულოზთან და ფილტვის დაავადებებთან ბრძოლის საერთაშორისო კავშირის (The Union) რეკომენდაციით, ტუბერკულოზის ეროვნული პროგრამა არჩეულია როგორც ტუბერკულოზით დაავადებული პაციენტების მიერ თამბაქოს მოხმარებისთვის თავის დანებების ხელშეწყობისთვის შესაბამისი მექანიზმი.

2018-2019 წლებში ტუბერკულოზით დაავადებულ პაციენტებში თამბაქოს მოხმარების შეწყვეტის ხელშეწყობის პროგრამის ფარგლებში ითარგმნა ABC მიდგომით (ABC approach to smoking cessation) მიდგომაზე დაფუძნებული სახელმძღვანელო სამედიცინო პერსონალისთვის, ჩატარდა ტუბერკულოზის პროგრამაში ჩართული პერსონალის ტრენინგი, შემუშავდა ტუბერკულოზით დაავადებული პაციენტების მიერ თამბაქოს მოხმარების მონიტორინგის ჩარჩო.

**პროექტის მიზანია** ტუბერკულოზის სერვისის პროვაიდერების მიერ თამბაქოს მოხმარების მონიტორინგის ჩარჩოს დანერგვა, პაციენტების მიერ თამბაქოს მოხმარების შეწყვეტის და თამბაქოსგან თავისუფალი საცხოვრებელი გარემოს შექმნის ხელშეწყობისთვის.

პროექტის სპეციფიკური ამოცანებია:

1. საინფორმაციო მასალის მომზადება.
2. ტუბერკულოზის პროგრამაში ჩართული პერსონალის ცოდნის და უნარ-ჩვევების გაუმჯობესება
3. ადვოკატირება ტუბ.დაავადებულთათვის მოწევის შეწყვეტის მედიკამენტების ხელმისაწვდომობის გასაზრდელად.

პროექტის სამიზნე პოპულაცია: ტუბერკულოზით დაავადებული პაციენტები და იმ სამედიცინო დაწესებულებებში დასაქმებული პერსონალი, რომლებიც მონაწილეობენ ტუბერკულოზის სახელმწიფო პროგრამაში.

პოტენციურმა სუბკონტრაქტორმა ორგანიზაციამ უნდა შეაფასოს სამედიცინო პერსონალის მიერ თამბაქოს მოწევის შეწყვეტის ხელშეწყობის მიზნით ABC მიდგომის გამოყენება. შეფასების შედეგების შესაბამისად ჩაატაროს ტრენინგი ABC მიდგომის თემაზე: ჰკითხეთ პაციენტს თუ ეწევა - მიეცით მოკლე რჩევა თამბაქოზე უარის თქმის მნიშვნელობისა და სარგებლის შესახებ - გაუწიეთ პაციენტის დახმარება თამბაქოს მოხმარების შეწყვეტისთვის. ABC მიდგომის კომპონენტების სწავლების გარდა, ტრენინგი მიზნად ისახავს ჯანდაცვის მუშაკების მიერ თავიანთი პასუხისმგებლობისა და მუშაობის მნიშვნელობას გაცნობიერებას. სამედიცინო პერსონალმა უნდა ისწავლოს პოზიტიური კომუნიკაცია და ფოკუსირება პაციენტის საჭიროებებზე. ეს გულისხმობს მწეველი პაციენტების მიმართ პატივისცემით მოპყრობას, მათ მოსმენას და პაციენტების როგორც ტუბერკულოზისგან განკურნების, ასევე მოწევის შეწყვეტის მიმართ დაინტერესების გამოხატვას.

**განსახორციელებელი აქტივობები**

**ამოცანა 1.** საინფორმაციო მასალის მომზადება.

აქტივობა 1.1 წინა პროექტის ფარგლებში შემუშავებული საინფორმაციო ფლაერის განახლება, დაბეჭდვა (2000 ცალი) და პაციენტებში გავრცელება.

აქტივობა 1.2 ჯანმოს მიერ ტუბერკულოზით დაავადებული პაციენტებისთვის შექმნილი სახელმძღვანელოს (A guide for Tuberculosis patients to quit smoking) თარგმნა, ადაპტაცია დაბეჭდვა (2000 ცალი) და გავრცელება.

აქტივობა 1.3 ექიმებისთვის ბუკლეტის შემუშავება თამბაქოზე დამოკუდებულების მკურნალობის სქემების შესახებ, დაბეჭდვა (250) და გავრცელება.

**ამოცანა 2.** ტუბერკულოზის პროგრამაში ჩართული პერსონალის ცოდნის და უნარ-ჩვევების გაუმჯობესება

აქტივობა 2.1 დამყოლობის სამსახურის გადამზადება თამბაქოს მოხმარების შეწყვეტის კონსულტირების თემაზე

დამყოლობის სამსახურის წარმომადგენლები აქტიურ კომუნიკაციას ახორციელებენ ტუბ-პაციენტებთან და მნიშვნელოვანი იქნება მათი ჩართვა თამბაქოზე თავის დანებების მოტივაციის ასამაღლებლად. ჩატარდება ტრენინგი დამყოლობის კონსულტანტებისთვის, თამბაქოს მოხმარების შეწყვეტის კონსულტირებაზე, მათი ცოდნის და უნარ-ჩვევების გაუმჯობესების მიზნით;

აქტივობა 2.2პროექტის ფარგლებში ჩართული ბაზის მენეჯერების ვორქშოფი

აქტივობა 2.3 პროექტის ფარგლებში ჩართული ბაზის მენეჯერების მონიტორინგი და სუპერვიზია.

აქტივობა 2.4 ექიმებისთვის (100 ექიმი) სემინარის ჩატარება თამბაქოზე დამოკიდებულების მკურნალობის თემაზე.

**ამოცანა 3.** ადვოკატირება ტუბ.დაავადებულთათვის მოწევის შეწყვეტის მედიკამენტების ხელმისაწვდომობის გასაზრდელად

აქტივობა 3.1 ტუბერკულოზით დაავადებულ პაციენტებში თამბაქოს მოხმარების და მისი შეწყვეტის ხელშეწყობის მიზნით განხორციელებული აქტივობების შესახებ ინფორმაციის შეგროვება, ანალიზი და პუბლიკაციის მომზადება.

აქტივობა 3.2 შეხვედრის ჩატარება დაინტერესებული მხარეების მონაწილეობით (ტუბერკულოზის პროგრამაში მონაწილე, სახელმწიფო სტრუქტურები, სამედიცინო სერვისის პროვაიდერები, საერთაშორისო სააგენროები და სათემო ორგანიზაციები), სადაც წარმოდგენილი იქნება ანალიზის შედეგები და საერთაშორისო საუკეთესო პრაქტიკა.

**მოთხოვნები პრეტენდენტის მიმართ:**

1. პროექტში პოტენციურ მონაწილე ორგანიზაციას უნდა გააჩნდეს თამბაქოს კონტროლის სფეროში ტრენინგის (სულ მცირე 3 ღონისძიების) ორგანიზების გამოცდილება, რის დამადასტურებლადაც წარმოდგენილი უნდა იყოს შესაბამისი დოკუმენტები;

2. პროექტში დასაქმებულ ძირითად პერსონალს უნდა ჰქონდეს ჯანმრთელობის ხელშეწყობის და განათლების საკითხებში სამედიცინო პერსონალის ტრენინგის გამოცდილება. წარმოდგენილი უნდა იყოს ძირითადი პერსონალის CV და ხელმოწერილი თანხმობა პროექტში მონაწილეობაზე;

3. ინტერესთა კონფლიქტის არქონა თამბაქოს ინდუსტრიასთან - ბოლო 5 წლის განმავლობაში (2013 წლიდან დღემდე) არ მიუღია დაფინანსება და/ან არ ჰქონია რაიმე სხვა სახის კონტრიბუცია/თანამშრომლობა თამბაქოს ინდუსტრიასთან (იმპორტიორი, ექსპორტიორი და მწარმოებელი კომპანიები) ან ინდუსტრიასთან ასოცირებულ ორგანიზაციებთან; ინფორმაციის დამადასტურებელი წერილი ხელმოწერით დანართის სახით.

დანართი 1. მომსახურების ფასი და განხორციელების საორიენტაციო ვადები

|  |  |  |  |  |
| --- | --- | --- | --- | --- |
| **ფაზა** | **აქტივობა** | **საორიენტაციო ვადები** | **ღირებულება** | **წარსადგენი დოკუმენტაცია** |
| **1** | 1.1 წინა პროექტის ფარგლებში შემუშავებული საინფორმაციო ფლაერის განახლება და დაბეჭდვა და პაციენტებში გავრცელება (2000). |  |  | დაბეჭდილი საინფორმაციო ფლაერის ნიმუში |
| 1.2 ჯანმოს მიერ ტუბერკულოზით დაავადებული პაციენტებისთვის შექმნილი სახელმძღვანელოს (A guide for Tuberculosis patients to quit smoking) თარგმნა, ადაპტაცია, დაბეჭდვა (2000) და გავრცელება. |  |  | დაბეჭდილი სახელმძღვანელოს ნიმუში |
| 1.3 ექიმებისთვის ბუკლეტის შემუშავება თამბაქოზე დამოკუდებულების მკურნალობის სქემების შესახებ, დაბეჭდვა (250) და გავრცელება. |  |  | დაბეჭდილი ბუკლეტის ნიმუში |
| **2** | 2.1 დამყოლობის სამსახურის გადამზადება თამბაქოს მოხმარების შეწყვეტის კონსულტირების თემაზე |  |  | ტრენინგის მასალები, დამსწრეთა სია |
| 2.2 პროექტის ფარგლებში ჩართული ბაზის მენეჯერების ვორქშოფი |  |  | ვორქშოფის ამსახველი მასალები, დამსწრეთა სია |
| 2.3 პროექტის ფარგლებში ჩართული ბაზის მენეჯერების მონიტორინგი და სუპერვიზია. |  |  | მონიტორინგის და სუპერვიზიის ანგარიში |
| 2.4 ექიმებისთვის (100 ექიმი) სემინარის ჩატარება თამბაქოზე დამოკიდებულების მკურნალობის თემაზე. |  |  | სემინარის მასალები, დამსწრეთა სია |
| **3** | 3.1 ტუბერკულოზით დაავადებულ პაციენტებში თამბაქოს მოხმარების და მისი შეწყვეტის ხელშეწყობის მიზნით განხორციელებული აქტივობების შესახებ ინფორმაციის შეგროვება, ანალიზი და პუბლიკაციის მომზადება. |  |  | ანალიზის შედეგების ამსახველი ანგარიში |
|  | 3.2 შეხვედრის ჩატარება დაინტერესებული მხარეების მონაწილეობით (ტუბერკულოზის პროგრამაში მონაწილე, სახელმწიფო სტრუქტურები, სამედიცინო სერვისის პროვაიდერები, საერთაშორისო სააგენროები და სათემო ორგანიზაციები), სადაც წარმოდგენილი იქნება ანალიზის შედეგები და საერთაშორისო საუკეთესო პრაქტიკა. |  |  | შეხვედრის ამსახველი მასალები, დამსწრეთა სია |
|  | მომსახურების ჯამური ღირებულება: |  |  |  |
|  | მათ შორის დღგ: |  |  |  |

***წარმოგენილი ღირებულება უნდა მოიცავდეს მომსახურებასთან დაკავშირებულ ყველა ხარჯსა და კანონმდებლობით გათვალისწინებულ გადასახადებს. ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას. ტრენინგების ანაზღაურება განხორციელდება გადასამზადებელი პერსონალის რაოდენობის მიხედვით.***